Hertha BSC

Hertha BSC (Hertha, Berliner Sport-Club e. V.) er en fotballklubb i Berlin. Klubben går under kallenavnet «Die alte Dame» (den gamle dame).Dictionary  - Bundesliga.com Laget har geografisk tilknytning til Charlottenburg, vest i Berlin, og spiller hjemmekampene sine på Olympiastadion. Laget har aldri vunnet Bundesligaen i fotball for menn.

 Historie
miniatyr|venstre|Hanne Sobek (til høyre) var en av Herthas største spillere i mellomkrigstiden.Hertha BSC ble stiftet den 25. juli 1892. Det var brødrepare Fritz og Mac Lindner og Otto og Willi Lorenz, alle mellom 16 og 17 år gamle, som startet klubben. Grunnleggelsen skjedde enten i Prenzlauer Berg eller Wedding. Navnet var da Berliner Fußball Club Hertha 1892. I 1901 ble Hertha 92  med i Verband Deutscher Ballspielvereine (en ren fotballinteresseforening som skilte seg fra det tyske fotball- og cricketforbundet i 1897). Hertha Berlin gjorde det brukbart, og fikk en andreplass. I 1905-06 vant de sitt første berlinmesterskap.Vereinsgeschichte  - Hertha Berlins hjemmeside Den 4. mai 1910 lyktes de å slå det engelske klubben FC Southend 3-1, og ble dermed det første laget fra kontinental-Europa som slo et semiprofesjonelt engelsk lag. Med tanke på hvor dominerende England var på denne tiden, var dette en overraskelse.Hertha Berlin  - Bundesliga.com

Fra 1904 spilte de på Stadion am Gesundbrunnen, på folkemunne kalt «Plumpe». Hertha Berlin ble, som mange andre lag, preget av første verdenskrig, og måtte inn under den beskyttende vingen til langt rikere Berliner Sport-Club i 1923. Samarbeidet holdt til 1930, men i den tiden var Hertha Berlin et av Tysklands topplag, særlig med Hanne Sobek foran. I 1930 og 1931 vant de den daværende serien (Bundesliga slik vi kjenner den dukket først opp i 1963). Etter at nazistene tok over, ble Hans Pfeifer utnevnt til president over klubben, og det er nå de fikk det rene flagget i logoen (flagget var sammen med en ørn, hentet fra Sport-Club, fra 1931-33). Hertha Berlins tilknytning til nazistene var ikke uvanlig blant tyske fotballag, og det er lite som peker på at de fikk forskjellsbehandling. Da krigen var over, var «Plumpe» istykkerbombet, og det tok lang tid før man kunne spille fotball der. Ettersom tysk fotball ble halvveis gjennomført gjennom såkalte besittelsessoner (fransk, britisk, amerikansk og i kort tid sovjetisk), ble Hertha klar til det nye seriesystemet mellom 1948 og 1963.

Hertha begynte i den nest øverste divisjonen i regionalliga Berlin, men rykket rett opp. Etter at Hertha tok imot en rekke fotballspillere fra Dresden som flyktet fra sosialismen, ble østberlinske lag nektet å spille mot dem. Kort tid etterpå ble DDR-ligaen gjennomført. På 1950-tallet ble Hertha Berlin rival med Tennis Borussia Berlin. Et forsøk på å slå sammen klubbene ble nedstemt med 263 mot 3 stemmer.

 Nyere tid 
Etter en tung sesong 2009/2010, med kun én seier etter de 19 første kampene måtte de ta turen ned til 2. Bundesliga. Hertha mistet da spillere som Gojko Kacar, Cicero, Theofanis Gekas (tilbake til Eintracht Frankfurt fra lån) og Arne Friedrich (fast på det tyske VM-laget i 2010).  Laget rykket opp og ned de neste tre sesongene, men har etablert seg i øvre sjikt på tabellen og deltatt i europacuper på 2010-tallet.

Hertha BSC har slitt mye med økonomien, og har flere ganger vært på randen av konkurs, senest på 2000-tallet.

 Navn, drakt og hjemmebane 
miniatyr|Dette skipet skal ha vært bakgrunnen til navnetvalget til klubben.
Den tradisjonelle forklaringen på navnet «Hertha» går tilbake til grunnleggelsen. En av grunnleggerne av klubben, Fritz Lindner, mintes en elvetur han og faren hadde på en båt som het «Hertha» med et blått og hvitt flagg.Die Taufe der alten Dame - Infrarot Berlin, 12. april 2019 Det er mulig at skipet selv ble feilaktig oppkalt etter båten. Det antas at navnet Hertha igjen er en feilskriving av Nertha. En germansk tvekjønnet fruktbarhetsguddom ble beskrevet av den romerske historiker Tacitus som «Nerthus». Feminin av Nerthus ble Nertha, og gjennom misforståelser ble Nertha til Hertha.Warum Hertha BSC eigentlich „Nertha“ heißen müsste - BZ Berlin

Kallenavnet «Den gamle dame» skal også spille på skipet. I tillegg brukes kallenavnet «de blåhvite» (konkurrentene Union Berlin er røde og hvite).What You Should Know About Hertha Berlin - The Culture Trip Det er uklart når kallenavnet «Den gamle dame» dukket opp. Det er lite sannsynlig at det har å gjøre med fotballaget Juventus FC, da de begynte med kallenavnet først på 1930-tallet.Commenti: Juve, la Signora «gobba» che ci prova - 10. juni 2006, hentet 7. april 2019

Det var først på 1900-tallet at Hertha Berlin fikk gjennomførte drakter. Før det spilte de alle med blå lue, men ikke koordinert påkledning ellers. Fra tidlig av spilte de med hvite overdeler og blå bukser. Stripene kom i mellomkrigstiden, og har holdt seg siden.

Hjemmebanen til Hertha Berlin var uklar de første årene. Man vet at den var ved en mur enten i Wedding eller Prenzlauer Berg, men man er ikke helt sikker. Fra 1904 til 1963 spilte de på Stadion am Gesundbrunnen. I 1963, da Hertha spilte i den første sesongen i Bundesliga, tok de over Olympiastadion. Stadiet har vært med på VM i fotball 1974 og 2006.

Logo
miniatyr|venstre|Logoen til Hertha BSC 1892-1923.
Logoen til Hertha Berlin begynte som en hvit H på blå bakgrunn. I 1923, da Hertha slo seg sammen med Berlin Sports Club, ble ørnen til sistnevnte klubben med. Etter at klubbene brøt, byttet også Hertha Berlin over til et flagg delt horisontalt med blå øverst og hvitt nederst. Flagget hadde en hvit H på det blå feltet. Siden logoen ble forbundet med nazismen, ble den justert noe i 1948 (1946-47 var det ikke fotball i Tyskland). Den nye varianten var noe mer stilisert og hadde en sirkel rundt flagget. Sirkelen hadde et blått filter, noe som ga det hvite i flagget og rundt flagget et blålig skjær. Det sto Hertha BSC med blå skrift på det hvite feltet. Flagget var også noe mer diagonalt ned mot høyre. I 1960 forsvant H-en fra det blå feltet, som siden har vært urørt av symboler eller bokstaver av noen form. Det blå feltet forsvant også, men sirkelen forble rundt flagget. Mellom 1979 og 1987 eksperimenterte de med et blått kvadrat med Hertha BSC i hvit skrift formet som en ball. Denne logoen var siste gang Hertha ikke hadde et flagg. 1987-99 gikk de tilbake til en logo som minnet om sekstitallslogoen, og 199-2012 hadde de en tykk blå ramme rundt den sorte rammen rundt flagget. Det sto Hertha BSC på hvit skrift over og Berlin under flagget. Fra og med 2012 har logoen bestått av flagget uten sirkel rundt.Hertha BSC 12 Wappen  - DFS Wappen

 Rivaler 
Hertha Berlins hovedrival er Union Berlin. De to lagene har som oftest spilt i forskjellige ligaer, og møttes for første gang i ligasammenheng i 2010/11-sesongen i 2. Bundesliga, der Hertha spilte uavgjort borte og tapte hjemme. Hertha Berlin er det rikeste og mest suksessrike av de to klubbene. De holder til i Vest-Berlin, mens Union er tradisjonelt Øst-Berlin. På grunn av divisjonsforskjellen er det sjelden de to lagene møtes. Union Berlin har også Dynamo Berlin som rivaler, men også disse er skilt mellom divisjonene.Hertha and Union Berlin - a rare rivalry - World Soccer I tillegg er rivaliseringen langt fra like hard som man finner andre steder.The Berlin Derby  - Box to Box, 17. januar 2017, hentet 7. april 2019

 Kvinnesatsning 
Hertha Berlin har aldri hatt et eget seniorlag for kvinner. I 2009 samarbeidet de med laget 1. FC Lübars, men dette samarbeidet, der Lübars spilte i draktene til Hertha Berlin, ble avsluttet i 2016.Hertha trennt sich von Lübarser Fußball-Frauen - BZ

 Meritter 
 Tysk seriemester (2): 1930, 1931
 Tysk visemester (5): 1926, 1927, 1928, 1929, 1975
 DFB-Pokal tapende finalist (3): 1977, 1979, 1993 (Hertha-amatöre = 2. lag)
 DFL-Ligapokal (2): 2001, 2002

Pál Dárdai har flest seriekamper for klubben (366). Rekorden for flest mål (93) har Michael Preetz.

 Plasseringer 
 Sesong  Serie  Plass  annet1963/64  Bundesliga  14  1964/65  Bundesliga  14  lisens inndratt1965/66  Regionalliga Berlin  1  1966/67  Regionalliga Berlin  1  1967/68  Regionalliga Berlin  1  1968/69  Bundesliga  14  1969/70  Bundesliga  3 1970/71  Bundesliga  3 1971/72  Bundesliga  6  1972/73  Bundesliga  13  1973/74  Bundesliga  8  1974/75  Bundesliga  2  1975/76  Bundesliga  11  1976/77  Bundesliga  10 1977/78  Bundesliga  3 1978/79  Bundesliga  14  1979/80  Bundesliga  16  1980/81  2. Bundesliga Nord  3  1981/82  2. Bundesliga  2  1982/83  Bundesliga  18   1983/84  2. Bundesliga  11  1984/85  2. Bundesliga  14  1985/86  2. Bundesliga  17  1986/87  Amateur-Oberliga Berlin  1  1987/88  Amateur-Oberliga Berlin  1   1988/89  2. Bundesliga  13   1989/90  2. Bundesliga  1  1990/91  Bundesliga  18  1991/92  2. Bundesliga Nord  3  1992/93  2. Bundesliga  5   Sesong  Serie  Plass  annet1993/94  2. Bundesliga  11  1994/95  2. Bundesliga  11  1995/96  2. Bundesliga  14  1996/97  2. Bundesliga  3  1997/98  Bundesliga  12  1998/99  Bundesliga  3   1999/00  Bundesliga  6  2000/01  Bundesliga  5  2001/02  Bundesliga  4  2002/03  Bundesliga  5  2003/04  Bundesliga  12  2004/05  Bundesliga  4  2005/06  Bundesliga  6  2006/07  Bundesliga  10  2007/08  Bundesliga  10  2008/09  Bundesliga  4   2009/10  Bundesliga  18  2010/11  2. Bundesliga  1  2011/12  Bundesliga  16  2012/13  2. Bundesliga  1  2013/14  Bundesliga  11  2014/15  Bundesliga  15  2015/16  Bundesliga  7  2016/17  Bundesliga  6  2017/18  Bundesliga  10  2018/19  Bundesliga  11  2019/20  Bundesliga  10  2021/22  Bundesliga  14   2021/22  Bundesliga  16   2022/23Bundesliga18 nivå 1 2 3 4 5 6

 Nordmenn i klubben 
Det har vært flere nordmenn innom klubben. Jan Halvor Halvorsen spilte der fra 1988 til 1992, Kjetil Rekdal var kaptein for Hertha BSC, og spilte i klubben fra 1997 til 2000. Han noterte seg for 6 scoringer på 64 kamper. Rekdal ble fort en helt blant de trofaste Hertha-supporterne. Trond Fredrik Ludvigsen var den tredje, men kun i én sesong (2001). Per Ciljan Skjelbred var utlånt i sesongen 2013/2014 fra Hamburg SV,Internettsiden til Herta Berlin besøkt 25. desember 2013 og senere kjøpt.  Rune Almenning Jarstein ble hentet i 2014.

Ved klubbens 111-årsjubileum i 2003 valgte supporterne Herthas beste lag gjennom tidende og Rekdal ble valgt inn på midtbanen HERTHA BSC JAHRHUNDERTELF EWIGE HERTHA 11   www.herthabscmuseum1892.de Lest 13. april 2018

 Spillerstall 
Oppdatert 4. oktober 2024.

 Utlånte spillere 

 Referanser 

 Eksterne lenker 


Berlin
Kategori:Sport i Berlin
Kategori:Fotballag etablert i 1892